#

# L’ORÉAL FONDEN LANCERER ET MANIFEST I PARTNERSKAB MED UNESCO FOR AT PROMOVERE KVINDER I FORSKNING

# FORDI KVINDER I FORSKNING HAR POWER TIL AT FORANDRE VERDEN

**Paris, 25. marts 2016 – 5 førende kvinder i forskning og 15 lovende unge forskere blev hædret i aftes i Paris. UNESCOs Generaldirektør Irina Bokova og CEO og formand for bestyrelsen for L’Oréal og for L’Oréal Fonden Jean-Paul Agon benyttede lejligheden til at lancere ’*For Women in Science Manifestet*’. Manifestet blev allerede underskrevet af mange af de gæster, der var til Prisoverrækkelsen; målet er at tackle, at kvinder er underrepræsenterede i forskning. Se manifestet og deltag med din underskrift på** [**www.forwomeninscience.com**](http://www.forwomeninscience.com)**.**

**ET LANGSIGTET ENGAGEMENT I AT GIVE POWER TIL KVINDER I FORSKNING**

Igennem de sidste 18 år har *L’Oréal-UNESCO For Women in Science programmet* arbejdet på at støtte, promovere og hædre kvindelige forskere i hele verden. Tallene viser dog, at der stadig er meget at gøre. Dette års Prisoverrækkelse blev afsluttet med lanceringen af For Women in Science Manifestet: det er en kampagne, der opfordrer den videnskabelige verden og befolkningen generelt til at sætte skub i udviklingen for flere kvinder i forskning.

*“Verden er I forandring, og der har aldrig været større behov for kvinder og deres opdagelser. Med For Women in Science programmet har L’Oréal Fonden sat sig for at udbrede kendskabet til disse kvinder i forskning, der vil forandre verden. Vi vil kæmpe for forskning og for sammen at skabe en skønnere verden’,* sagde Jean-Paul Agon.

**EN KLAR AMBITION NEDFÆLDET I ET MANIFEST**

Jean-Paul Agon, Irina Bokova og Elizabeth Blackburn, der er dette års formand for bedømmelsesudvalget, tidligere Pristager og Nobelpristager, underskrev Manifestet sammen med Pristagere, International Rising Talents og en lang række gæster, for at sikre den synlighed og nødvendige offentlige støtte, for at alle involverede kan arbejde sammen for at nå ligestilling i forskning.

**DE 6 PUNKTER I #FORWOMENINSCIENCE MANIFESTET**

*1/ Opmuntre piger til at gå forskervejen*

*2/ Nedbryde barrierer, der forhindrer kvinder i forskning i at få en karriere i forskning*

*3/ Fremme kvinders adgang til senior- og lederposter i forskning*

*4/ Udbrede kendskabet i den brede befolkning til kvinders bidrag til forskning og fremskridt*

*5/ Sikre ligestilling ved symposier og videnskabelige konferencer, i komiteer og bestyrelser*

*6/ Fremme mentor-tiltag og netværk for unge forskere for at hjælpe dem med at planlægge og skabe den karriere, de ønsker*